भूमध्यरेखीय गिनी
अन्नोबोन, भूमध्यरेखीय गिनी के धुर दक्षिणी में भूमध्य रेखा के ठीक दक्षिण में स्थित द्वीप है। बायोको द्वीप भूमध्यरेखीय गिनी के सबसे धुर उत्तरी द्वीप है। इस दोनों द्वीपों के बीच पूरब की ओर मुख्य भूमि क्षेत्र है। भूमध्यरेखीय गिनी के उत्तर में कैमरून, दक्षिण और पूर्व में गैबॉन और पश्चिम में गिनी की खाड़ी स्थित है। पूर्व में स्पानी गिनी उपनिवेश के नाम से विख्यात इस देश को स्वतंत्रता के बाद भूमध्य रेखा और गिनी की खाड़ी की समीपता के मद्देनजर भूमध्यरेखीय गिनी का नाम दिया गया। सेउटा और मेलिला के अलावा भूमध्यरेखीय गिनी अफ्रीका मुख्य भूमि में स्थित एक ऐसा देश है, जहां की आधिकारिक भाषा स्पेनिश है।
डबरा
डबरा (Dabra) भारत के मध्य प्रदेश राज्य के ग्वालियर ज़िले में स्थित एक नगर है। डबरा प्राचीन काल में "पद्मपवाया" के नाम से भी जाना जाता था। महान कवि भवभूति ने अपनी शिक्षा डबरा में प्राप्त की थी। डबरा में शक्कर उत्पादक कारखाना है और यह नई दिल्ली और भोपाल से लगभग समान दूरी पर है। यह नई दिल्ली, मुंबई, भोपाल, आगरा, मथुरा, वाराणसी, कानपुर, लखनऊ, हरिद्वार, छपरा, गया, पुणे, नासिक, जम्मू, अमृतसर, नागपुर, रायगढ़, अमृतसर, नांदेड़, इलाहाबाद, फिरोजपुर, छिंदवाड़ा, से जुड़ा हुआ है । उदयपुर, जयपुर, अजमेर, पुरी, इंदौर, जबलपुर, सागर और भुवनेश्वर रेल नेटवर्क के माध्यम से जुड़ा हुआ है। ग्वालियर (42 किमी दूर) और झाँसी (58 किमी दूर) स्थित दो बड़े निकटवर्ती शहर हैं। यह मध्य प्रदेश में अब तक की सबसे बड़ी नगरपालिका है और प्राकृतिक रूप से बहुत सुंदर है। सिंध नदी डबरा से सिर्फ 5 किमी दूर बहती है। सोनगिर (प्रसिद्ध जैन तीर्थस्थल) और दतिया (प्रसिद्ध पर्यटन स्थल) डबरा से क्रमशः 15 और 30 किमी दूर हैं।